**Shunqor Abdurasulov** (1998-yil 25-may, Toshkent, Oʻzbekiston) — Yengil vazn toifasida ishtirok etadigan oʻzbek bokschisi. Boks boʻyicha Oʻzbekiston terma jamoasi aʼzosi, Osiyo oʻyinlari kumush medali (2018-yil), Butunjahon harbiylar oʻyinlari kumush medali (2019-yil), harbiy xizmatchilar oʻrtasida jahon chempioni (2021-yil), xalqaro va milliy havaskorlar bokschilar oʻrtasidagi koʻplab turnirlar gʻolibi va sovrindori.

Biografiyasi
------------

Shunqor Abdurasulov 1998-yil 25-mayda Oʻzbekistonning Toshkent shahrida tugʻilgan.

Havaskor boksdagi faoliyati
---------------------------

2016-yilning noyabr oyida Sankt-Peterburgda boʻlib oʻtgan yoshlar oʻrtasidagi jahon chempionatida 56 kg gacha boʻlgan vazn toifasida bronza medali sovrindori boʻl. Yarim finalda amerikalik Marc Castroga ochkolar hisobida yutqazgan.

2018-yilning sentyabr oyida Jakartada (Indoneziya) boʻlib oʻtgan Osiyo oʻyinlarining 60 kg vazn toifasida finalda tajribali moʻgʻulistonlik bokschi Erdenebatin Tsendbaatarga yutqazib, kumush medali sovrindori boʻlgan.

2019-yilning avgust oyida Grozniy shahrida oʻtkazilgan Checheniston Respublikasining birinchi Prezidenti, Rossiya Qahramoni Axmat-Xajji Qodirov xotirasiga bagʻishlangan XI xalqaro turnirning 60 kilogramm vazn toifasida finalda rossiyalik Magomed Shamsaevni ochkolar hisobida magʻlub etib, gʻolib boʻlgan.

2019-yilning oktyabr oyida Uxanda shahrida oʻtkazilgan Butunjahon harbiylar oʻyinlarida 60 kilogramgacha boʻlgan vazn toifasida ishtirok etib, finalda fransuz bokschisi Enzo Grauga ochkolar hisobida yutqazib kumush medali sovrindori boʻlgan.

2021-yilning sentyabr oyi oxirida Xalqaro harbiy sport kengashi tashabbusi bilan Moskva shahrida boʻlib oʻtgan harbiy xizmatchilar oʻrtasida boks boʻyicha 58-jahon chempionatida 60 kilogrammgacha boʻlgan vazn toifasida ishtirok etib, finalda rossiyalik Konstantin Opolskiyni magʻlub etgan va jahon chempioni boʻlgan.

Professional boksdagi faoliyati
-------------------------------

2017-yilning 25-mart kuni Shunqor oʻzining professional faoliyatini boshladi. Unda Filippinlik Gilbert Quddusni magʻlubiyatga uchratib, professional boksdagi ilki gʻalabasini qoʻlga kiritgan.

Professional boksdagi statistikasi
----------------------------------

| 1 jang, 1 gʻalaba (0 nokaut bilan). |
| --- |
|  Jang |  Natijasi |  Jang sanasi |  Raqib |  Jang joyi |
| 1 | 1-0 | 2017-yil 25-mart | Gilbert Quddus | Singapur bayrogʻi Singapur  |
|

Manbalar
--------

1. ↑  „5. AIBA Youth World Championships — Sibur Arena, Sankt Petersburg, Russia — November 17-27, 2016".  Amateur-boxing.strefa.pl. Qaraldi: 30-iyun 2022-yil.
2. ↑  *Pavitt, Michael*. „Russian pair earn AIBA Youth World Championships final spots". *InsideTheGames.biz* (25-noyabr 2016-yil). Qaraldi: 24-yanvar 2020-yil.
3. ↑  „Boxing Results Book". *2018 Asian Games*. 28-may 2020-yilda asl nusxadan arxivlandi. Qaraldi: 28-may 2020-yil.
4. ↑  „XI Международный турнир по боксу посвященный памяти Первого Президента ЧР, Героя России АХМАТ-ХАДЖИ КАДЫРОВА 2019" (rus). *RusBoxing.ru*. Qaraldi: 10-iyul 2022-yil.
5. ↑  „Results - Page 37". *2019 Military World Games*. 12-noyabr 2019-yilda asl nusxadan arxivlandi. Qaraldi: 24-yanvar 2020-yil.
6. ↑  „Узбекистан выиграл три финала Чемпионата мира среди военнослужащих" (rus).  Yuz.uz (26-sentabr 2021-yil). Qaraldi: 28-fevral 2022-yil.
7. ↑  „The 58th World Military Boxing Championships finished in Moscow" (rus). *IBA.* (27-sentabr 2021-yil). Qaraldi: 10-iyul 2022-yil.
8. ↑  „Shunkor Abdurasulov" (en).  BoxRec. Qaraldi: 10-iyul 2022-yil.